Vassdraget, som har en samlet lengde på 22,5 kilometer, har utspring fra Heilsmyr på Øynaheia, rundt fem kilometer øst for Herefoss. Det renner i sørlig retning og passerer gjennom en rekke små innsjøer, som er knyttet sammen med relativt korte elver. Fra Røynevannet deler vassdraget seg i to greiner, som har omtrent samme vannføring. Mot øst renner Røynånbekken, som munner ut i Rore ved Røynåna, mens det vestre utløpet går via Stemvannet og Uråna til Rore sørøst for Gurebo gård.